ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0671/98 υποβολή: Antoni Gutiιrrez Dνaz (GUE/NGL) προς την Επιτροπή (10 Μαρτίου 1998)

Θέμα: Όροι αναβάθμισης της ειδικότητας των ισπανών τεχνολόγων μηχανικών σε σύγκριση με άλλες περιπτώσεις

Πιστεύει η Επιτροπή ότι ο τίτλος σπουδών Fachhochschuldiplom αποτελεί ανώτερο προσόν έναντι του τίτλου του «τεχνολόγου μηχανικού»; Για ποιό λόγο;

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-0635/98, E-0636/98, E-0637/98, E-0638/98, E-0639/98, E-0640/98, E-0641/98, E-0642/98, E-0643/98, E-0644/98, E-0645/98, E-0669/98, E-0670/98, E-0671/98, E-0672/98, E-0673/98, E-0674/98, E-0675/98, E-0676/98, E-0677/98, E-0678/98, E-0679/98, E-0724/98, E-0725/98, E-0726/98, E-0727/98 και E-0728/98 (21 Απριλίου 1998)

Η Επιτροπή θεωρεί ότι τα βασικά στοιχεία των πληροφοριών που ζητεί το αξιότιμο μέλος του Κοινοβουλίου βρίσκονται στις απαντήσεις που δόθηκαν από την Επιτροπή στις γραπτές ερωτήσεις E-2749/97 της κ. Garcia Arias ((ΕΕ C 82 της 17.3.1998. )) και E-4186/97 της κ. Dόhrkop ((ΕΕ C 304 της 2.10.1998, σελ. 15. )). Συνεπώς, η Επιτροπή παρακαλεί το αξιότιμο μέλος να ανατρέξει στις εν λόγω απαντήσεις στις οποίες εκθέτει τη γενική στάση της όσον αφορά τα διπλώματα που δίνουν πρόσβαση στην κατηγορία A/LA της ευρωπαϊκής δημόσιας διοίκησης και, ειδικότερα, όσον αφορά τα διπλώματα των ισπανών τεχνολόγων μηχανικών.

Η ορθή μετάφραση του «diploma universitario» στα γερμανικά είναι «abgeschlossenes Hochschulstudium» και η έκφραση αυτή παρουσιάζεται στην προκήρυξη του διαγωνισμού COM/A/1047 (97/C 145 A/02) που δημοσιεύτηκε στην Επίσημη Εφημερίδα. Εξάλλου και σχετικά με την ερώτηση για τους διαγωνισμούς COM/A/720 και COM/A/721, η Επιτροπή καλεί το αξιότιμο μέλος να ανατρέξει στην απόφαση του Δικαστηρίου της 3ης Μαρτίου 1994 στην υπόθεση Τ-82/92 (Cortιs Jimιnez κατά Επιτροπής).

Η Επιτροπή εφιστά την προσοχή του αξιότιμου μέλους στο γεγονός ότι ο υποψήφιος του διαγωνισμού COM/A/104 υπέβαλε προσφυγή η οποία πρωτοκολλήθηκε στη γραμματεία του Πρωτοδικείου την 1η Δεκεμβρίου 1997, με αριθμό υπόθεσης Τ-299/97. Κατά συνέπεια, η Επιτροπή δεν δύναται να απαντήσει δεδομένου ότι στο παρόν στάδιο διεξάγεται δικαστική διαδικασία.
ΓΡΑΠΤΗ ΕΡΩΤΗΣΗ E-0669/98 υποβολή: Antoni Gutiιrrez Dνaz (GUE/NGL) προς την Επιτροπή (10 Μαρτίου 1998)

Θέμα: Όροι αναβάθμισης της ειδικότητας των ισπανών τεχνολόγων μηχανικών σε σύγκριση με άλλες περιπτώσεις

Αληθεύει ότι η Επιτροπή κάνει ή έχει κάνει δεκτές τις αιτήσεις υποψηφιότητας κατόχων του Fachhochschuldiplom σε γενικούς διαγωνισμούς για την πλήρωση θέσεων A/LA στα κοινοτικά θεσμικά όργανα;

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-0635/98, E-0636/98, E-0637/98, E-0638/98, E-0639/98, E-0640/98, E-0641/98, E-0642/98, E-0643/98, E-0644/98, E-0645/98, E-0669/98, E-0670/98, E-0671/98, E-0672/98, E-0673/98, E-0674/98, E-0675/98, E-0676/98, E-0677/98, E-0678/98, E-0679/98, E-0724/98, E-0725/98, E-0726/98, E-0727/98 και E-0728/98 (21 Απριλίου 1998)

Η Επιτροπή θεωρεί ότι τα βασικά στοιχεία των πληροφοριών που ζητεί το αξιότιμο μέλος του Κοινοβουλίου βρίσκονται στις απαντήσεις που δόθηκαν από την Επιτροπή στις γραπτές ερωτήσεις E-2749/97 της κ. Garcia Arias ((ΕΕ C 82 της 17.3.1998. )) και E-4186/97 της κ. Dόhrkop ((ΕΕ C 304 της 2.10.1998, σελ. 15. )). Συνεπώς, η Επιτροπή παρακαλεί το αξιότιμο μέλος να ανατρέξει στις εν λόγω απαντήσεις στις οποίες εκθέτει τη γενική στάση της όσον αφορά τα διπλώματα που δίνουν πρόσβαση στην κατηγορία A/LA της ευρωπαϊκής δημόσιας διοίκησης και, ειδικότερα, όσον αφορά τα διπλώματα των ισπανών τεχνολόγων μηχανικών.

Η ορθή μετάφραση του «diploma universitario» στα γερμανικά είναι «abgeschlossenes Hochschulstudium» και η έκφραση αυτή παρουσιάζεται στην προκήρυξη του διαγωνισμού COM/A/1047 (97/C 145 A/02) που δημοσιεύτηκε στην Επίσημη Εφημερίδα. Εξάλλου και σχετικά με την ερώτηση για τους διαγωνισμούς COM/A/720 και COM/A/721, η Επιτροπή καλεί το αξιότιμο μέλος να ανατρέξει στην απόφαση του Δικαστηρίου της 3ης Μαρτίου 1994 στην υπόθεση Τ-82/92 (Cortιs Jimιnez κατά Επιτροπής).

Η Επιτροπή εφιστά την προσοχή του αξιότιμου μέλους στο γεγονός ότι ο υποψήφιος του διαγωνισμού COM/A/104 υπέβαλε προσφυγή η οποία πρωτοκολλήθηκε στη γραμματεία του Πρωτοδικείου την 1η Δεκεμβρίου 1997, με αριθμό υπόθεσης Τ-299/97. Κατά συνέπεια, η Επιτροπή δεν δύναται να απαντήσει δεδομένου ότι στο παρόν στάδιο διεξάγεται δικαστική διαδικασία.
ΓΡΑΠΤΗ ΕΡΩΤΗΣΗ P-1483/98 υποβολή: Johanna Boogerd-Quaak (ELDR) προς την Επιτροπή (7 Μαΐου 1998)

Θέμα: Οι συνέπειες από τις υποθέσεις Kohll(C-158/96) και Decker(C-120/95)

Στις 28 Απριλίου 1998 το Δικαστήριο της Ε.Ε.αποφάσισε στις υποθέσεις Kohll και Decker ότι η προέγκριση του φορέως κοινωνικής ασφάλισης στο κράτος μέλος ασφάλισης για την αποζημίωση εξόδων στην περίπτωση παροχής ιατρικής αρωγής σε άλλο κράτος μέλος αντιβαίνει προς την ελεύθερη κυκλοφορία αγαθών και υπηρεσιών.

Μπορεί να αναφέρει η Επιτροπή ποιές συνέπειες θα έχει η προαναφερθείσα απόφαση στα ασφαλιστικά ταμεία και στους φορείς ασφάλισης ιατρικών εξόδων στην Ευρώπη;

Τί (νομικά) μέτρα - (όπως επισήμανε ο Επίτροπος Flynn κατά την σύνοδο της Ολομέλειας του Ευρωπαϊκού Κοινοβουλίου, στις 30 Μαρτίου 1998) - προτίθεται να προτείνει η Επιτροπή προκειμένου να καλυφθούν τα κενά που παρουσιάζει η ευρωπαϊκή νομοθεσία όσον αφορά τη χρηματοδότηση της διασυνοριακής ιατρικής μέριμνας τώρα που γνωστοποιήθηκε η απόφαση επί των υποθέσεων Kohll και Decker;

Πόσο σύντομα αναμένεται να καταθέσει η Επιτροπή τις υπεσχημένες (νομοθετικές) προτάσεις;

Τί λύσεις (ή προτάσεις λύσεων) εξετάζει η Επιτροπή προκειμένου να διατηρηθεί η οικονομική ισορροπία μεταξύ των εθνικών συστημάτων ασφαλίσεως ιατρικών εξόδων στα κράτη μέλη;

Πώς ερμηνεύει στο πλαίσιο αυτό η Επιτροπή την δήλωση του Δικαστηρίου ότι, εάν θιγεί σοβαρώς η οικονομική ισορροπία των συστημάτων κοινωνικής ασφάλισης, τούτο θα αποτελέσει αποφασιστικής σημασίας επιχείρημα το οποίο μπορεί να αιτιολογεί την προέγκριση εξόδων;

Ποιά μέτρα προτίθεται να προτείνει περαιτέρω η Επιτροπή - δεδομένου ότι οι αποφάσεις είναι ουσιαστικότερης σημασίας απ' ότι αναμενόταν- προκειμένου να διασφαλισθεί η ελεύθερη κυκλοφορία των προσώπων, λαμβάνοντας υπόψη την προαναφερθείσα απόφαση;

Απάντηση του κ. Flynn εξ ονόματος της Επιτροπής (24 Ιουνίου 1998)

Οι συνέπειες των αποφάσεων στις υποθέσεις Kohll και Decker για τα συστήματα κοινωνικής ασφάλισης στα κράτη μέλη θέτουν πολλά ζητήματα τα οποία εξετάζει η Επιτροπή.

Το Δικαστήριο δεν αμφισβητεί την ισχύ του κανονισμού (ΕΟΚ) 1408/71 του Συμβουλίου της 14ης Ιουνίου 1971 σχετικά με την εφαρμογή των συστημάτων κοινωνικής ασφάλισης στους μισθωτούς και στα μέλη των οικογενειών τους που διακινούνται εντός της Κοινότητας ((ΕΕ L 149 της 5.7.1971 )) και συγκεκριμένα του άρθρου 22. Πράγματι, οι αποφάσεις του το Δικαστήριο παραπέμπουν στη συνθήκη ΕΚ που έχει άμεσες συνέπειες για τους ευρωπαίους πολίτες: ελεύθερη κυκλοφορία των υπηρεσιών και των εμπορευμάτων και απόδοση των εξόδων σύμφωνα με τα τιμολόγια του κράτους μέλους όπου είναι ασφαλισμένοι. Η προηγούμενη έγκριση που προβλέπεται στο άρθρο 22 του κανονισμού (ΕΟΚ) 1408/71 και τα έντυπα Ε 111 και Ε 112 μπορεί να αποδειχθούν ευνοϊκότερα για τον ενδιαφερόμενο εφόσον αυτή η έγκριση επιτρέπει πλήρη απόδοση των εξόδων.

Ανεξάρτητα από τις δύο προαναφερόμενες αποφάσεις, η Επιτροπή σκοπεύει να υποβάλει πρόταση για να καλυφθούν τα κενά του κανονισμού (ΕΟΚ) 1408/71 σε ό,τι αφορά την απόδοση των εξόδων υγειονομικής περίθαλψης για τους διακινούμενους εργαζόμενους στο πλαίσιο της απλοποίησης και της τροποποίησης του κανονισμού (ΕΟΚ) 1408/71. Αυτή η πρόταση θα εγκριθεί στα τέλη του 1998.
ΓΡΑΠΤΗ ΕΡΩΤΗΣΗ E-1585/98 υποβολή: Daniel Varela Suanzes-Carpegna (PPE) προς την Επιτροπή (25 Μαΐου 1998)

Θέμα: Βιομηχανία σχιστολίθου και 4ο πρόγραμμα Ε& Α

Στην απάντησή της στην γραπτή μου ερώτηση E-4008/97 ((ΕΕ C 196, 22.6.1998, 55. )) η Επίτροπος κ. Cresson αναφερόμενη στο 4ο πρόγραμμα πλαίσιο για τις κοινοτικές δράσεις έρευνας, τεχνολογικής ανάπτυξης και επίδειξης, παραθέτει, ως παραδείγματα, τρία έργα που χρηματοδοτήθηκαν στο πλαίσιο των μέτρων τόνωσης της τεχνολογίας (CRAFT) του προγράμματος IMT (τα έργα: BES2-5168, BES2-2134 και BES2-5271) που αφορούν τη βιομηχανία σχιστολίθου. Στις 16 μικρομεσαίες επιχειρήσεις που συμμετέχουν στα εν λόγω έργα συμπεριλαμβάνονται και ορισμένες ισπανικές.

Θα μπορούσε η Επιτροπή να μας πληροφορήσει σχετικά με το σύνολο των έργων που χρηματοδοτήθηκαν στο πλαίσιο του προειρηθέντος 4ου προγράμματος πλαισίου και στα οποία συμμετείχε η ισπανική βιομηχανία σχιστολίθου, προσδιορίζοντας την περιφέρεια εκτέλεσης, το συνολικό κόστος του έργου και το ποσοστό της κοινοτικής συγχρηματοδότησης;

Απάντηση της κας Cresson εξ ονόματος της Επιτροπής (24 Ιουνίου 1998)

Η Επιτροπή διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού τις πληροφορίες που ζητήθηκαν.
ΓΡΑΠΤΗ ΕΡΩΤΗΣΗ E-0747/98 υποβολή: Allan Macartney (ARE) προς την Επιτροπή (18 Μαρτίου 1998)

Θέμα: Η σπουδαιότητα της Τοπικής Αυτοδιοίκησης στο πλαίσιο των Διαρθρωτικών Ταμείων

Λαμβάνοντας υπόψη τις πρόσφατες αλλαγές στη δομή της προγραμματικής εταιρικής σχέσης, στο ΗΒ, όσον αφορά την παροχή της διαρθρωτικής χρηματοδοτικής υποστήριξης, πιστεύει η Επιτροπή ότι η Τοπική Αυτοδιοίκηση αποτελεί ζωτικής σημασίας στοιχείο της τριμερούς εταιρικής σχέσης μεταξύ Επιτροπής, κράτους μέλους και περιφέρειας;

Ποιά μέτρα πρόκειται να λάβει η Επιτροπή ώστε να διασφαλίσει ότι ο ρόλος της Τοπικής Αυτοδιοίκησης δεν θα περιορισθεί ως αποτέλεσμα της ύπαρξης των διευθυντών προγραμμάτων;

Απάντηση της κ. Wulf-Mathies εξ ονόματος της Επιτροπής (8 Απριλίου 1998)

Η Επιτροπή συμφωνεί ότι η Τοπική Αυτοδιοίκηση αποτελεί ζωτικής σημασίας στοιχείο της περιφερειακής εταιρικής σχέσης, επιφορτισμένη με την ευθύνη εφαρμογής των κοινοτικών προγραμμάτων περιφερειακής πολιτικής στο Ην. Βασίλειο. Η Επιτροπή καλωσορίζει τις πρόσφατες μεταβολές στη σύνθεση των επιτροπών παρακολούθησης των προγραμμάτων περιφερειακής πολιτικής, και ιδιαίτερα τη συμμετοχή σε αυτές κοινωνικών εταίρων και αιρετών συμβούλων. Οι αιρετοί σύμβουλοι αντιπροσωπεύονται πλέον σε όλες τις επιτροπές παρακολούθησης στην Αγγλία και την Ουαλία.

Οι διευθυντές προγραμμάτων δεν δύνανται να λάβουν αποφάσεις όσον αφορά τα περιφερειακά προγράμματα για τα οποία είναι υπεύθυνοι. Όλες οι αποφάσεις λαμβάνονται από την αρμόδια επιτροπή παρακολούθησης, όπως προβλέπεται στις διατάξεις των πάγιων όρων που επισυνάπτονται σε κάθε ενιαίο έγγραφο προγραμματισμού. Τόσο τα διευθυντικά στελέχη, όσο και οι γραμματείς, οφείλουν να εφαρμόζουν τις αποφάσεις που λαμβάνουν οι επιτροπές παρακολούθησης.

Η Επιτροπή θα πρέπει να συνεχίσει να εγγυάται την τήρηση της εφαρμογής του καταμερισμού των ευθυνών.
ΓΡΑΠΤΗ ΕΡΩΤΗΣΗ E-0672/98 υποβολή: Antoni Gutiιrrez Dνaz (GUE/NGL) προς την Επιτροπή (10 Μαρτίου 1998)

Θέμα: Όροι αναβάθμισης της ειδικότητας των ισπανών τεχνολόγων μηχανικών σε σύγκριση με άλλες περιπτώσεις

Για ποιό λόγο υποστηρίζει η Επιτροπή ότι το δίπλωμα των ισπανών τεχνολόγων μηχανικών είναι ισότιμο με το δίπλωμα που αποκτάται σε ένα Fachhochschule, όταν το τελευταίο γίνεται δεκτό στους περισσότερους γενικούς διαγωνισμούς για την κατηγορία A/LA;

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-0635/98, E-0636/98, E-0637/98, E-0638/98, E-0639/98, E-0640/98, E-0641/98, E-0642/98, E-0643/98, E-0644/98, E-0645/98, E-0669/98, E-0670/98, E-0671/98, E-0672/98, E-0673/98, E-0674/98, E-0675/98, E-0676/98, E-0677/98, E-0678/98, E-0679/98, E-0724/98, E-0725/98, E-0726/98, E-0727/98 και E-0728/98 (21 Απριλίου 1998)

Η Επιτροπή θεωρεί ότι τα βασικά στοιχεία των πληροφοριών που ζητεί το αξιότιμο μέλος του Κοινοβουλίου βρίσκονται στις απαντήσεις που δόθηκαν από την Επιτροπή στις γραπτές ερωτήσεις E-2749/97 της κ. Garcia Arias ((ΕΕ C 82 της 17.3.1998. )) και E-4186/97 της κ. Dόhrkop ((ΕΕ C 304 της 2.10.1998, σελ. 15. )). Συνεπώς, η Επιτροπή παρακαλεί το αξιότιμο μέλος να ανατρέξει στις εν λόγω απαντήσεις στις οποίες εκθέτει τη γενική στάση της όσον αφορά τα διπλώματα που δίνουν πρόσβαση στην κατηγορία A/LA της ευρωπαϊκής δημόσιας διοίκησης και, ειδικότερα, όσον αφορά τα διπλώματα των ισπανών τεχνολόγων μηχανικών.

Η ορθή μετάφραση του «diploma universitario» στα γερμανικά είναι «abgeschlossenes Hochschulstudium» και η έκφραση αυτή παρουσιάζεται στην προκήρυξη του διαγωνισμού COM/A/1047 (97/C 145 A/02) που δημοσιεύτηκε στην Επίσημη Εφημερίδα. Εξάλλου και σχετικά με την ερώτηση για τους διαγωνισμούς COM/A/720 και COM/A/721, η Επιτροπή καλεί το αξιότιμο μέλος να ανατρέξει στην απόφαση του Δικαστηρίου της 3ης Μαρτίου 1994 στην υπόθεση Τ-82/92 (Cortιs Jimιnez κατά Επιτροπής).

Η Επιτροπή εφιστά την προσοχή του αξιότιμου μέλους στο γεγονός ότι ο υποψήφιος του διαγωνισμού COM/A/104 υπέβαλε προσφυγή η οποία πρωτοκολλήθηκε στη γραμματεία του Πρωτοδικείου την 1η Δεκεμβρίου 1997, με αριθμό υπόθεσης Τ-299/97. Κατά συνέπεια, η Επιτροπή δεν δύναται να απαντήσει δεδομένου ότι στο παρόν στάδιο διεξάγεται δικαστική διαδικασία.
ΓΡΑΠΤΗ ΕΡΩΤΗΣΗ E-2176/98 υποβολή: Μιχαήλ Παπαγιαννάκης (GUE/NGL) προς την Επιτροπή (10 Iουλίου 1998)

Θέμα: Έκθεση σχετικά με τους ελέγχους ποιότητας των έργων του Β' ΚΠΣ

Σύμφωνα με τα συμπεράσματα της έκθεσης που εκπονήθηκε μετά από τους ελέγχους ποιότητας των έργων του Β' ΚΠΣ, σχεδόν τα μισά από τα συγχρηματοδοτούμενα από την ΕΕ έργα περιφερειακής ανάπτυξης είναι τεχνικώς ανεπαρκή και θα πρέπει να επισκευαστούν ή ακόμη και να επανακατασκευαστούν λόγω του ότι είτε έγιναν με ελλιπείς μελέτες είτε έχουν κατασκευαστεί με ανεπαρκή υλικά είτε οι κατασκευές δεν τηρούν τις συμβατικές υποχρεώσεις των έργων.

Συγκεκριμένα αναφέρεται στην έκθεση ότι από τους ελέγχους ποιότητας που διενεργήθηκαν προέκυψε ότι η ποιότητα των υλικών που εξετάστηκαν χαρακτηρίζεται εκτός των προδιαγραφών σε ποσοστό 50% περίπου των εργολαβιών στις οποίες εκτελέστηκαν δειγματοληψίες. Αυτό ισχύει για όλα τα υλικά εκτός των ασφαλτικών, όπου το ποσοστό αυξάνεται στο 70% περίπου.

Ερωτάται η Επιτροπή εάν αληθεύουν τα ανωτέρω, και πώς σκοπεύει να αντιδράσει ούτως ώστε να ληφθούν κυβερνητικά μέτρα που θα υποχρεώνουν τους αναδόχους των έργων αυτών να προχωρήσουν σε διορθώσεις ή ανακατασκευές σύμφωνα με τις συμβατικές τους υποχρεώσεις, όπου έχει διαπιστωθεί η παράβαση.

Απάντηση της κας Wulf-Mathies εξ ονόματος της Επιτροπής (17 Ιουλίου 1998)

Επί του παρόντος, η Επιτροπή εξετάξει διεξοδικά το πρόβλημα που έθεσε το Αξιότιμο Μέλος του Κοινοβουλίου και δε θα παραλείψει να τον ενημερώσει σχετικά το ταχύτερο δυνατό,
ΓΡΑΠΤΗ ΕΡΩΤΗΣΗ E-1413/98 υποβολή: Phillip Whitehead (PSE) προς την Επιτροπή (11 Μαΐου 1998)

Θέμα: Οδηγία για τη χρονομεριστική ιδιοκτησία

Πόσα και ποιά από τα κράτη μέλη δεν έχουν μέχρι στιγμής θέσει σε εφαρμογή την οδηγία για το καθεστώς χρονομεριστικής ιδιοκτησίας;

Απάντηση της κας Bonino εξ ονόματος της Επιτροπής (4 Ιουνίου 1998)

Η οδηγία 94/47/EΚ του Κοινοβουλίου και του Συμβουλίου της 26ης Οκτωβρίου 1994 περί της προστασίας των αγοραστών ως προς ορισμένες πλευρές των συμβάσεων που αφορούν την απόκτηση δικαιώματος χρήσης ακινήτων υπό καθεστώς χρονομεριστικής μίσθωσης ((ΕΕ L 280 της 29.10.1994)), ορίζει στο άρθρο 12 ως προθεσμία για τη μεταφορά της οδηγίας από όλα τα κράτη μέλη την 29η Απριλίου 1997.

Μέχρι σήμερα, τα κράτη μέλη που δεν έχουν μεταφέρει την οδηγία είναι: το Βέλγιο, η Ελλάδα, η Ισπανία, η Γαλλία, η Ιταλία και το Λουξεμβούργο.

Τα κράτη μέλη που έχουν ήδη κοινοποιήσει στην Επιτροπή τα εθνικά μέτρα εκτέλεσης είναι:

- η Δανία: Νόμος 234 της 2ας Απριλίου 1997 7

- η Γερμανία: Νόμος της 20ής Δεκεμβρίου 1996 - BGB αριθ. 70 της 31ης Δεκεμβρίου 1996 7

- η Ιρλανδία: SI 204 του 1997 - Timesharing;

- οι Κάτω Χώρες: Νόμος της 26ης Μαρτίου 1997 - SB αριθ. 147 του 1997 7

- η Αυστρία: Νόμος TNG - BGB της 27ης Μαρτίου 1997, I αριθ. 32/1997 7

- η Πορτογαλία: Decreto-lei no 275/93 της 5.8.1993 - Diario de Republica no 182, I σειρά A της 5ης Αυγούστου 1993 7

- η Φινλανδία: Νόμος 1162 της 11ης Δεκεμβρίου 1997 (JO σ. 4108) 7

- η Σουηδία: SFS 1997: 218 της 3ης Ιουνίου 1997 7

- το Ηνωμένο Βασίλειο: Timesharing regulations 1997, Consumer Protection 1997 - αριθ. 1081.
ΓΡΑΠΤΗ ΕΡΩΤΗΣΗ E-0835/98 υποβολή: Francisca Sauquillo Pιrez del Arco (PSE) προς την Επιτροπή (26 Μαρτίου 1998)

Θέμα: Αναγνώριση του τίτλου του τεχνολόγου μηχανικού στους διαγωνισμούς της Επιτροπής

Έχοντας υπόψη το γεγονός ότι οι διαφορές μεταξύ των εθνικών εκπαιδευτικών συστημάτων έχουν ως συνέπεια την εμφάνιση διακρίσεων μεταξύ των υπηκόων των κρατών μελών όσον αφορά την πρόσβασή τους σε θέσεις της ευρωπαϊκής δημόσιας διοίκησης της κατηγορίας A/LA, επηρεάζοντας ιδιααίτερα τους ισπανούς τεχνολόγους μηχανικούς,

σκέπτεται η Επιτροπή να προτείνει την καθιέρωση ενός αντικειμενικού συστήματος αναγνώρισης ελάχιστων τίτλων σπουδών, λόγω της έλλειψης του οποίου εφαρμόζονται διακρίσεις εις βάρος των ισπανών τεχνολόγων μηχανικών, σε σχέση με τους ομολόγους τους των κρατών μελών στα οποία ο αντίστοιχος τίτλος σπουδών προϋποθέτει το ίδιο επίπεδο επαγγελματικής κατάρτισης, έχει όμως διαφορετική ακαδημαϊκή ονομασία;

Απάντηση του κ. Liikanen εξ ονόματος της Επιτροπής (24 Απριλίου 1998)

Η οργάνωση του εκπαιδευτικού συστήματος και η πολιτική στον τομέα της παιδείας δεν συγκαταλέγονται αυτοτελώς μεταξύ των τομέων που η συνθήκη ΕΚ έχει αναθέσει στην αρμοδιότητα των κοινοτικών οργάνων. Συνεπώς, δεν εναπόκειται στην Επιτροπή, όπως το επιθυμεί το αξιότιμο μέλος του Κοινοβουλίου, να καθιερώσει ένα αντικειμενικό σύστημα αναγνώρισης των διπλωμάτων. Η Επιτροπή, όπως έχει ήδη αναφέρει, οφείλει, για να αποφασίσει αν ένα δίπλωμα είναι παραδεκτό για πρόσβαση στη δημόσια διοίκησή της, να βασίζεται στη νομοθεσία κάθε επιμέρους κράτους μέλους.

Εξάλλου, η Επιτροπή παραπέμπει το αξιότιμο μέλος στις απαντήσεις που έχει ήδη δώσει στις ερωτήσεις για το ίδιο θέμα (Ε-4186/97 της κ. Dόhrkop Dόhrkop ((ΕΕ C 304 της 2.10.1998, σελ. 15. )), E-2749/97 της κ. Garcia Arias ((ΕΕ C 82 της 17.3.1998. )), Ε-0635/98 έως Ε-0645/98 του κ. Hernαndez Mollar, Ε-0669/98 έως Ε-0679/98 του κ. Gutiιrrez Diaz και Ε-0724/98 έως Ε-0728/98 του κ. Mιndez de Vigo ((βλέπε σελίδα 11. ))).
ΓΡΑΠΤΗ ΕΡΩΤΗΣΗ E-2038/98 υποβολή: Klaus Hδnsch (PSE) προς την Επιτροπή (7 Iουλίου 1998)

Θέμα: Χορήγηση κοινοτικών πιστώσεων στην πόλη του Oberhausen (Βόρεια Ρηνανία- Βεστφαλία)

Όσον αφορά την χορήγηση κοινοτικών πιστώσεων στην πόλη του Oberhausen (Βόρεια Ρηνανία-Βεστφαλία), μπορεί η Επιτροπή να αναφέρει:

1. το ύψος των ειλημμένων κοινοτικών διαρθρωτικών πιστώσεων και την κατανομή τους ανά ταμείο, κοινοτικό πρόγραμμα και κοινοτική πρωτοβουλία, καθώς και το ύψος των κοινοτικών πιστώσεων, που έχουν διατεθεί στην πόλη του Oberhausen από το 1994 βάσει άλλων κονδυλίων του προϋπολογισμού για πιλοτικά προγράμματα, δράσεις ή - ως άμεση επιδότηση - σε πανεπιστήμια, ερευνητικά ιδρύματα, επιχειρήσεις και άλλους φορείς;

2. τον αριθμό των θέσεων εργασίας που δημιουργήθηκαν ή διατηρήθηκαν με αυτές τις πιστώσεις;

Απάντηση του κ. Santer εξ ονόματος της Επιτροπής (6 Ιουλίου 1998)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-1250/98 υποβολή: Iρigo Mιndez de Vigo (PPE) προς την Επιτροπή (29 Απριλίου 1998)

Θέμα: Το πρόγραμμα PHARE-TACIS DEMOCRACIA

Οι μη κυβερνητικές οργανώσεις διαδραματίζουν σημαντικότατο ρόλο στην επιδίωξη των στόχων των προγραμμάτων PHARE και TACIS μέσω του προγράμματος PHARE-TACIS DEMOCRACIA (PPTD). Τα καλά αποτελέσματα αποδεικνύουν την επιτυχή συμμετοχή των ΜΚΟ σε μια διαδικασία μοναδικής σπουδαιότητας για την ΕΕ όπως είναι η διεύρυνσή της.

Συμμερίζεται η Επιτροπή τα πορίσματα της έκθεσης αξιολόγησης που εκπόνησε το Πανεπιστήμιο του Sussex; Θα ακολουθήσει η Επιτροπή τη σύστασή του για αύξηση των κεφαλαίων του προγράμματος PPTD;

Απάντηση του κ. Van den Broek εξ ονόματος της Επιτροπής (15 Μαΐου 1998)

Η Επιτροπή συμφωνεί ότι τα πρόγραμμα για τη Δημοκρατία στο πλαίσιο των PHARE και TACIS έχει σημειώσει καλά αποτελέσματα μέσω της συμμετοχής πολλών μη κυβερνητικών οργανώσεων.

Η έκθεση για την αξιολόγηση του προγράμματος από το γραφείο συμβούλων ISA και από το Ευρωπαϊκό Ίδρυμα του SUSSEX αποτέλεσε πολύτιμη συμβολή στους προβληματισμούς της Επιτροπής όσον αφορά τον καλύτερο τρόπο, με τον οποίο θα ήταν δυνατόν να υποστηριχθούν η ανάπτυξη της δημοκρατίας και η προαγωγή των δικαιωμάτων του ανθρώπου στην Κεντρική και Ανατολική Ευρώπη και τα νέα ανεξάρτητα κράτη (ΝΑΚ).

Η Επιτροπή είναι υποχρεωμένη να εξετάζει τους πόρους που είναι διαθέσιμοι σε συγκεκριμένα κονδύλια του προϋπολογισμού σε συνάρτηση με τις συνολικές προτεραιότητες που τίθενται για τη χρήση των κοινοτικών πόρων.
ΓΡΑΠΤΗ ΕΡΩΤΗΣΗ E-1299/98 υποβολή: Esko Seppδnen (GUE/NGL) προς την Επιτροπή (29 Απριλίου 1998)

Θέμα: Κονδύλια για την κατασκευή προστατευτικού καλύμματος για τον αντιδραστήρα αριθ. 4 του πυρηνικού σταθμού του Τσερνομπίλ

Το ύψος της οικονομικής βοήθειας την οποία προτίθενται να χορηγήσουν οι χώρες G7 και η ΕΕ για την κατασκευή προστατευτικού καλύμματος για τον αντιδραστήρα αριθ. 4 του πυρηνικού σταθμού του Τσερνομπίλ θεωρείται ανεπαρκές για την διεκπεραίωση του έργου. Μέχρι στιγμής έχει συγκεντρωθεί το ήμισυ του συνολικά απαιτούμενου ποσού των 750 εκατ. δολαρίων ΗΠΑ. Ποια είναι η άποψη της Επιτροπής όσον αφορά τη συγκέντρωση του υπολοίπου του απαιτουμένου ποσού; Ποια μέτρα προτίθεται να λάβει η Επιτροπή για την εκπλήρωση της συμπεριληφθείσας στην έκθεση Adam απαίτησης του Κοινοβουλίου να διευθετηθεί το θέμα της χρηματοδότησης της κατασκευής του προστατευτικού καλύμματος και να μην παραδοθεί το αναλογούν στην ΕΕ μέρος της οικονομικής βοήθειας στους δικαιούχους προτού καταθέσουν τη συνεισφορά τους για την διεκπεραίωση του έργου και οι άλλες χώρες;

Απάντηση του κ. Van den Broek εξ ονόματος της Επιτροπής (9 Ιουνίου 1998)

Ο προϋπολογισμός του σχεδίου κατασκευής προστατευτικού καλύμματος για το Τσερνομπίλ το οποίο εφαρμόζει η Ευρωπαϊκή Τράπεζα Ανασυγκρότησης και Ανάπτυξης (ΕΤΑΑ) χρηματοδοτώντας το ταμείο προστασίας για το Τσερνομπίλ, υπολογίζεται περίπου στα 700 εκατ. ECU. Προς το παρόν οι αναλήψεις υποχρεώσεων εκ μέρους των χωρών του 67, της Κοινότητας, της Ουκρανίας και άλλων χωρών εκτός του 67 ανέρχονται σε 350 εκατ. ECU.

Με τα παραπάνω δεδομένα, η Επιτροπή θεωρεί σημαντικό να πραγματοποιηθούν και άλλες προσπάθειες εξεύρεσης συμπληρωματικών πόρων, από δημοσίους και ιδιωτικούς φορείς, έτσι ώστε να καταστεί δυνατή η πλήρης υλοποίηση του έργου. Η περίοδος υλοποίησης για την πλήρη περάτωση του έργου θα διαρκέσει έως το 2006.

Η συνέλευση των χρηματοδοτών του έργου προστασίας για το Τσερνομπίλ και ο πρόεδρός της, Δρ. Hans Blix, ανεγνώρισαν τη σημασία του προβλήματος κατά τη πρώτη συνεδρίαση της συνέλευσης. Το 67 στήριξε την εν λόγω προσπάθεια κατά την πρόσφατη συνάντησή του. Στο πλαίσιο αυτό εξετάζονται συγκεκριμένες πρωτοβουλίες, ιδίως με στόχο τη συλλογή πόρων από δωρεές του ιδιωτικού τομέα. Η Επιτροπή συμμετέχει ενεργά στις προσπάθειες αυτές.

Αξίζει να σημειωθεί ότι το έργο έχει επινοηθεί κατά τρόπο ώστε να καθίσταται δυνατή η εκτέλεση ορισμένων επειγουσών εργασιών πριν την εξεύρεση πόρων για την κάλυψη του συνόλου του προϋπολογισμού.